Raballder

Håndballaget Raballder er en dokumentarserie som ble vist på TV 2 og SVT i 2006, og som handler om et håndballag i Oslo bestående av homofile menn.  

Kort om innholdet: Gjennom én håndballsesong følger vi laget Raballder, som spiller i vanlig serie i Oslo. Målet for laget er opprykk fra 4. til 3. divisjon. Alle på laget er homofile. Med mye selvironi og humor gjør spillerene dette til en underholdende dokumentarserie. Fra skrulleprinsesser i garderoben forvandles de til testosteronmonstre på banen. Spillerene kjemper også en kamp mot homofobe holdninger på idrettsbanen. Vi følger guttene i kamp mot andre lag, vi er med på legebesøk, turneringer, EuroPride i Oslo, fotballkamp, skirenn og feiring av Norges nasjonaldag. Guttene reiser også til hjembygdene der de møter foreldre og søsken.  

TV-serien ble produsert av filmproduksjonsselskapet Motlys for TV 2. Raballder finnes på DVD. Det ble også laget en internasjonal festivalversjon på 52 minutter (Hullabaloo) som er vist på en rekke filmfestivaler rundt om i verden. Dagbladet Magasinet hadde en lengre artikkel om Raballder og TV-serien, med bilder tatt av Agnete Brun.  

Spillere som var sentralt med i TV-serien: Emil Salmila, Tommy C. Karlsen, Bjørn Windingstad, Don Jørgensen, Hans Erik Bragstad Vist, Henning Nygård, Per Anders Rangul, Øyvind Brevik og Tom Rosenlund. Øivind Brevik var leder av Raballder Håndballklubb. Under tittelen «Homohets tar idrettstalenter» skrev Øivind Brevik og regissør Kenneth Slotterøy Elvebakk en kronikk for Dagbladet om skeive idrettsutøvere.

Idé, manus og regi var ved Kenneth Slotterøy Elvebakk.
Produsent var Rune Denstad Langlo. 
Musikk av Askil Holm.
Redigert av Torkel Gjørv og Mari Rekdal.
Fotografer var Torstein Nodland, Svend Even Hærra, Martin Otterbeck, Tore Vollan og Kenneth Elvebakk.
Lyddesign ved Lydhodene og Håkon Lammetun. TV-serien inneholder noe håndtegnet animasjon, som er laget av Bendik Kaltenborn og Kristoffer Kjølberg.

Prosjektet ble støttet av TV 2, Norsk filmfond, Fritt ord, Barne- og familiedepartementet, Nordisk Film & TV Fond, Sosial- og helsedirektoratet og SVT.

TV-serien hadde premiere på TV 2 10. januar 2006. Første episode hadde  seere. Serien fikk gode omtaler med terningkast 5 i Dagbladet, VG og Aftenposten. TV-serien Håndballaget Raballder vant Gullruten 2006 for beste dokusåpe (reality).

Filmfestivaler
Den Norske Dokumentarfilmfestivalen i Volda
Skeive filmer i Oslo
Zagreb Pride International				
Mix Brasil, São Paulo, Rio de Janeiro and Brasília		
Ukrainian International documentary film festival, Kyiv   	
Inside Out, Toronto					      	
Crakow Film Festival 				      		
Cinema Zita, Folkets Bio, Stockholm Pride			
Lisbon Gay and Lesbian Film Festival			
Festival Image + Nation, Montréal				
Melbourne Queer Film Festival				
CINHOMO, Muestra International de Cine, Valladolid	
OUTFESTPERU, Festival de Cine Gay Lésbico de Lima	
Pink Apple Filmfestival, Zürich 				
Canadian Sport Film Festival, Toronto	
Homokua i Trondheim

 Referanser 

 Eksterne lenker 

  Filmarkivet 

Kategori:TV-produksjoner på TV 2 Norge
Kategori:Norske dokusåper
Kategori:Gullruten for beste TV-program
Kategori:Norske TV-produksjoner fra 2000-årene